armvectores/hy_wikipedia_2023 huggingface dataset:
Չանգ (խմիչք)

Չանգ (տիբեթերեն՝ ཆང་, նեպալ.՝ छ्याङ), նեպալյան և տիբեթյան ավանդական ալկոհոլային խմիչք, հայտնի է նաև հարավային Հիմալայներում և նեվարներ ժողովրդի շրջանում։ Չանգն ավանդաբար օգտագործվում է նեպալցիների, տիբեթցիների կողմից, քիչ քանակությամբ՝ նաև հարևան ժաղովուրդների կողմից, որոնք բնակվում են Հնդկաստանում, հատկապես՝ Սիկկիմ նահանգում, և Բութանում։ Ամառային եղանակին խմիչքը մատուցվում է սենյակային ջերմաստիճանում, իսկ տարվա ցուրտ եղանակին՝ տաքացրած վիճակում։ Չանգի պատրաստումը և օգտագործումը բնորոշ է Տիբեթի շատ ծեսերին։


== Պատմություն ==
Չանգի արտադրման համար օգտագործում են գարի, կորեկաձավար կամ բրինձ։ Եփված և հովացրած ցորենին կամ ալյուրին ավելացնում են մանրէներից, խմորիչից և բորբոսասնկից պատրաստված խառնուրդ։ Այնուհետև այդ զանգվածը դնում են բամբուկից պատրաստված զամբյուղում և փաթաթում տերևներով՝ այս ամենը մեկ կամ երկու օր թողնելով տաք վայրում։ Ապա խառնուրդը տեղափոխվում է կերամիկական խեցամանի մեջ, որը փակվում է՝ խցանելով թթվածնի ներթափանցման ճանապարհը։ Մեկ կամ երկու շաբաթ խմորումից հետո մթերքը թողնում են ևս կես տարի հասունանալու։ Բալիստանում խառնուրդին ավելացնում են նաև կոճապղպեղ և ընձախոտ։
Խմորված հատիկները դնում են բամբուկի տարայում, իսկ հետո եռման ջուր ավելացնում։ Խմիչքը խմում են բամբուկի հատուկ ձողիկով, որի մի կողմը հորատած է։ Հատիկային խառնուրդը սովորաբար եռացնում են երկու անգամ, չնայած կարելի է ավելացնել նաև ավելի հաճախ։
Լիմբու ժողովուրդն այս խմիչքն անվանում է «տոնգբա» կամ «ջանդ», ընդ որում, վերջինս մատուցվում է մեծ բաժակներով։ Նրանց դեպքում խմորման համար օգտագործվում են խմորիչի և բորբոսասնկի վայրի խոտերը։
Չանգն իր համով Էլ է հիշեցնում։ Թեև նրանում ալկոհոլի պարունակությունը բավականին ցածր է, բայց տաքացնող հատկություն ունի, որը հատկապես արժեքավոր է ցուրտ եղանակին։
Հիմալայների որոշ շրջաններում, օրինակ` Բալտիստատում կամ Լադակխում, խառնուրդին ավելացնում են ընձախոտ։ Դա թունավոր բույս է, որն այդ շրջաններում լայնորեն օգտագործվում է ավանդական բժշկության մեջ։ Ընձախոտը պարունակում է տարատեսակ ալկալոիդներ, ներառյալ՝ ակոնիտին և կեղծ ակոնիտին։ Ընձախոտի սխալ օգտագործումը մահացու թունավորման վտանգ է ներկայացնում։ Նույնիսկ ընձախոտի փոքր չափաբաժինը կարող է հանգեցնել սուր տոքսիկ ազդեցության։


== Մշակույթում ==
Գրականության մեջ կարելի է հանդիպել մի համոզմունքի, ըստ որի՝ տիբեթյան հավատալիքների համաձայն՝ եթիներն այնքան են սիրում չանգ, որ դրա համար հարձակվում են լեռնային գյուղերի վրա։


== Ծանոթագրություններ ==
(7498) Բլանիկ

(7498) Բլանիկ (անգլ.՝ Blanik), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 16-ին Զդենեկ Մորավեցի կողմից Կլետում։
Միջին հեռավորությունը Արեգակից կազմում է 3,177186 ա. մ., առավելագույնը մոտենում է 3,1086 ա. մ. հեռավորության վրա և հեռանում 3,2458 ա. մ.։ Արեգակի շուրջ մեկ ամբողջական պտույտ է կատարում 2068,53 երկրային օրվա ընթացքում, իր ուղեծրով շարժվելով միջինում 0,174036 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7498) Բլանիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խոշոր շահում

«Խոշոր շահում», 1981 թվականին Ալբերտ Մկրտչյանի նկարահանած կատակերգությունը Մհեր Մկրտչյանի գլխավոր դերակատարմամբ։


== Սյուժե ==
Թոշակառու, նախկինում կռունկավար, հանգիստ և խաղաղ բնավորության տեր Գառնիկը պատահաբար վիճակախաղով մեքենա է շահում, որի մասին նրան տեղյակ է պահում հարևան տարեց թոշակառուներից մեկը։
30 կոպեկով շահած մեքենան, որը կարմիր գույնի «Զապորոժեց» էր, սակայն, ուրախություն չի բերում թոշակառու վարպետին։ Այդ ժամանակից սկսած Գառնիկի կյանքում սկսվում են դժվարություններ։ Նա, չկարողանալով մերժել իր հարևաններին և ընկերներին, սկսում է մեքենայով օգնել նրանց՝ մարդկանց կամ բեռներ տեղափոխելով ...


== Դերերում ==
Մհեր Մկրտչյան - Գառնիկ
Լյուդմիլա Հովհաննիսյան - Աշխեն
Լեոնարդ Սարկիսով - Խաչիկ
Հենրիկ Ալավերդյան - Մամիկոն
Ներսես Հովհաննիսյան - Շեկոյան
Շահում Ղազարյան - Սերժիկ


== Դրվագներում ==
Վաղինակ Մարգունի, Ա. Ղազարյան, Ավետիք Ջրաղացպանյան, Լ. Մարտիրոսյան, Գևորգ Ասլանյան, Նոնա Պետրոսյան, Կարեն Ջանիբեկյան, Ա. Գյոդակյան, Ռ. Սարոյան, Լ. Շմավոնյան, Հ. Սարգսյան, Միսաիլ Գալոյան, Աշոտ Ներսիսյան։


== Հղումներ ==
«Խոշոր շահում» ֆիլմը «Հայկական կինո» կայքում(չաշխատող հղում)
«Խոշոր շահում» ֆիլմը Кино-Театр.ru կայքում
E45 Եվրոպական երթուղի

Е45, եվրոպական ավտոմոբիլային երթուղի, որն ունի А դաս և ավստրիական Բրեգենց բնակավայրի միջոցով իրար է միացնում շվեդական Կարեսուանդո (հյուսիսում) և իտալական Ջելա (հարավում) բնակավայրերը։ Ճանապարհի երկարությունը 4920 կմ է։


== Ընդհանուր տեղեկություններ ==


=== Ավստրիա ===
Ավստրիայում գործում են տրանսպորտի գրեթե բոլոր հիմնական տեսակները՝ օդային, երկաթուղային, ավտոմոբիլային, ջրային, խողովակաշարային և այլն։ Ավստրիան ունի զարգացած տրանսպորտային հանգույց։
Երկրում հաշվարկվում է գրեթե 3 միլիոն թեթև մարդատար ավտոմեքենա և 250 հազար բեռնատար մեքենա։ Երկրում ավտոճանապարհների ընդհանուր երկարությունը կազմում է 200 հազար կիլոմետր (100 % պինդ ծածկույթով, ներառյալ ավելի քան 2000 կիլոմետր արագընթաց ճանապարհ)։ Ավստրիան միացված է Եվրոպական արագընթաց մայրուղու ցանցին (E43, E49, E52, E55, E56, E57, E58, E59, E60, E61, E66, E461, E533, E552, E641, E651, E652 և այլն)։


== Քաղաքներ, որոնցով անցնում է Е45 երթուղին ==
Е45 երթուղին անցնում է եվրոպական հինգ երկրներով և ներառում է երկու լաստանավային անցումներ
 Շվեդիա՝ Կարեսուանդո - Պորյուս - Արվիդսյաուր - Էստերսունդ - Մուրա - Սեֆլե — Օմոլ — Գյոտեբորգ - լաստանավային անցում -
 Դանիա՝ Ֆրեդերիկսավն - Օլբորգ - Ռանդերս - Օրհուս - Վեյլե - Կոլդինգ - Ֆրյոսլեվ -
 Գերմանիա՝ Ֆլենսբուրգ - Համբուրգ - Հանովեր - Գյոթինգեն - Կասել - Ֆուլդա - Վյուրցբուրգ - Նյուրնբերգ - Մյունխեն - Ռոզենհայմ -
 Ավստրիա՝ Վյորգլ - Ինսբրուք - Բրենների լեռնանցքի անցում -
 Իտալիա՝ Ֆորտեցա - Բոլցանո - Տրենտո - Վերոնա - Մոդենա - Բոլոնյա - Չեզենա - Պերուջա - Ֆիանո Ռոմանո - Նեապոլ - Սալեռնո - Սիչինյանո դելի Ալբուրնի - Կոզենցա - Վիլլա Սան Ջովաննի - լաստանավային անցում - Մեսինա - Կատանիա - Սիրակուզա - ՋելաЕ45 եվրոպական երթուղին հատվում է հետևյալ ճանապարհների հետ՝


== Պատկերասրահ ==
Տեսարաններ Е45 եվրոպական երթուղուց

		
		
		
		
		
		
		
		


== Տես նաև ==
Եվրոպական ավտոմոբիլային երթուղիների ցանկ


== Ծանոթագրություններ ==


== Աղբյուրներ ==
North-south intermediate road.(անգլ.)
European Agreement on Main International Traffic Arteries (AGR) 14 mars 2008.(անգլ.)
Բոբիշևո

Բոբիշևո (ռուս.՝ Бобышево), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2011 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սավինյակ (Ավերոնի գավառ)

Սավինյա (ֆր.՝ Savignac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 609 մարդ, բնակչության խտությունը` 39.86 մարդ/կմ²։ Բնակավայրը զբաղեցնում է 15.28 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 95 կմ հյուսիս-արևելք, Ռոդեզ քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 380 աշխատունակ (15-64 տարեկան)  բնակիչ, որոնցից ակտիվ էին 288-ը, իսկ ոչ ակտիվները` 92։ Ակտիվության ցուցանիշը կազմում է 75,8 %։ 288 աշխատունակ մարդկանցից աշխատել է 277 անձ (146 տղամարդ և 131 կին)։ Գործազուրկ են եղել 11 անձ (3 տղամարդ և 8 կին)։ 92 անաշխատունակներից 22-ը եղել են աշակերտներ կամ ուսանողներ, 44-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շշադդում

Շշադդում (Lagenaria siceraria), դդմազգիների (Chenopodiaceae) ընտանիքի Lagenaria ցեղի Vulgaris ընտանիքին պատկանող միամյա, միատունկ մշակաբույս։
Շշադդմի պտուղները կարող են ունենալ տարբեր չափեր և ձևեր, մասնավորապես՝ շշաձև, երկարավուն, գլանաձև և այլն։ Լրիվ հասունացման շրջանում պտղի ներքին հյուսվածքները չորանում են, արտաքին պատը փայտանում է, կարծրանում և ամրանում։ Սննդի համար պիտանի են երկարավուն պտուղներով բույսերը։
Հայրենիքն համարվում է Հարավային Աֆրիկան, ըստ որոշ դիտարկումների նաև Հնդկաստանը և Միջին Ասիան։ Չինաստանում շշադդումն սկսել է մշակվել շուրջ 2000 տարի առաջ։
Պտուղների երկարություննը կազմում է 1,5-2 մ, քաշը 3-7 կգ։ Պտղից պատրաստում են աղցան, սոուս, պյուրե, խավիար և բլիթ։ Թերհաս պտուղը, ինչպես դդմիկի դեպքում, տապակում են, թթու դնում, մսով և բրնձով լցոն պատրաստում, չորացնում։ Մագլցող բույս է, ինչի պատճառով մշակման ժամանակ դրվում են հենարաններ, կամ ցանվում ծառերի, ցանկապատերի մոտ։
Ծաղիկները խոշոր են, սպիտակ և բացվում են օրվա երկրորդ կեսին, լրիվ բացվում են երեկոյան ժամերին, երբ շրջակայքում միջատները քիչ են։ Այս պատճառով կատարվում է ձեռքով փոշոտում, քանի որ բույսը խաչաձև փոշոտվող է։ Մեկ բույսից կարող է ստացվել մինչև 30 կգ բերք։ Սերմ ստանալու համար սովորաբար թողնվում են առաջին պտուղները, որոնք հասունանում են աշնանը։ Սերմերը պահվում են 16-20 °C ջերմության պայմաններում։ Կեղևն ամրանալուղց հետո սերմերն հանվում են։
Շշադդմի պտղի գագաթնային մասն հեռացնելով և սերմնազատելով կարելի է այն օգտագործել որպես ամանեղեն։ Ունի լայն ոչ-սննդային օգտագործում տարբեր երկրների մշակույթներում։


== Գրականություն ==
Մելիքյան, Անդրեաս. «Բանջարաբուծություն», Երևան, «Դար», 2005
Խաչատրյան Ս. Ս. «Բանջարաբուծություն», Երևան, 1977


== Ծանոթագրություններ ==
Հարոտի

Հարոտի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տրիպլետ (կենսաբանություն)

Անվան այլ կիրառումների համար տե՛ս՝ Եռյակ (այլ կիրառումներ)Տրիպլետ, եռյակ (լատ.՝ triplus` եռակի), տերմին գենետիկայում, որը նշանակում է նուկլեինաթթուների մոլեկուլներում երեք հաջորդաբար դասավորված նուկլեոտիդների զուգակցում։


== Կիրառություն ==
Ինֆորմացիոն ռիբոնուկլեինաթթուների (իՌՆԹ) մոլեկուլներում տրիպլետները կազմում են կոդոններ, որոնք էլ որոշում են ամինաթթուների դիրքը սինթեզվող սպիտակուցի մոլեկուլում։
Փոխադրող ՌՆԹ-ի (փՌՆԹ) մոլեկուլներում տրիպլետները կազմում են անտիկոդոններ։


=== Տրիպլետների աղյուսակ ===


== Տես նաև ==
Կոդոն
Անտիկոդոն


== Ծանոթագրություններ ==
(340) Էդուարդա

(340) Էդուարդա (անգլ.՝ Eduarda), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 25-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,745969 ա. մ., առավելագույնը մոտենում է 2,4292 ա. մ. հեռավորության վրա և հեռանում 3,0628 ա. մ.։ Արեգակի շուրջ մեկ ամբողջական պտույտ է կատարում 1662,04 երկրային օրվա ընթացքում, իր ուղեծրով շարժվելով միջինում 0,216601 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,68° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(340) Էդուարդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ընձակ

Անվան այլ կիրառումների համար տե՛ս՝ Ընձակ (այլ կիրառումներ)Ընձակ, հայկական արական անուն։ Առաջացել է հայերեն ինձ՝ «վագր» բառի փաղաքշական ձևից։ Այնուհետև դարձել է Ընձաք, Ընծակ, Ընծաք։


== Գործածություններ ==
Ընձակ, նահապետ հայկազն, հաջորդ Հրանդի մ․ թ․ ա․ 1242 թվականին։
Ընձակ թարգմանիչ, Կորյունի հետ գնաց Երուսաղեմ, որտեղից բերեցին Կյուրղի Ապաշխարող արձակելու կարգը (5-րդ դար)։
Ընձիկ, կառուցել է Կարսի պարիսպը 1234 թվականին։ Հիշատակված է Կարսի արևմտյան պարիսպներից մեկի արձանագրության մեջ։


== Ծանոթագրություններ ==
Մինանգկաբաուներ

Մինանգկաբաուներ, ժողովուրդ։ Բնակվում են Սումատրա կղզու արևմտյան և կենտրոնական, ինչպես նաև Ինդոնեզիայի մի շարք այլ շրջաններում ու նրա սահմաններից դուրս (Մալայզիայում)։
Թիվը՝ ավելի մոտ 8 միլիոն (2015)։ Լեզուն մոտ է ինդոնեզերենին, պատկանում է մալայա-պոլինեզյան լեզուներին։ Դավանում են իսլամ։ Այժմյան Սումատրայի ժողովուրդների զգալի մասը ծագմամբ կապված է Մինանգկաբաուների հետ։
19-րդ դարի 1-ին կեսին Մինանգկաբաուները պայքարում էին հոլանդացիների ներխուժման դեմ։ Հիմնականում զբաղվում են բրնձի մշակությամբ, XX դ․ սկզբից՝ տեխնիկական կուլտուրաների (կաուչուկ և այլն) արտադրությամբ, անասնապահությամբ ու զանազան արհեստներով։ Մինանգկաբաուների մոտ բուռն թափով զարգացել են կապիտալիստական հարաբերությունները, միաժամանակ պահպանվում են համայնքն ու մայրատոհմային կարգերի շատ գծեր։ Մինանգկաբաուները խոշոր դեր են կատարում Ինդոնեզիայի քաղաքական և մշակութային կյանքում։
Կաստելպետրոզո

Կաստելպետրոզո (իտալերեն՝ Castelpetroso), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1642 մարդ (2008 թվականի տվյալներով), բնակչության խտությունը կազմում է 75 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 86090, հեռախոսային կոդ՝ +39 0865։ 
Կաստելպետրոզոն սահմանակից է Կարպինոնե, Կաստելպիցուտո, Պետորանելո դել Մոլիզե, Սանտա Մարիա դել Մոլիզե մունիցիպալիտետներին։
Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 946130
Էլեկտրոնային հասցե։ info@comune.casteldelgiudice.is.it


== Արտաքին հղումներ ==
Բնակավայրի գլխավոր կայք (իտալ.)
http://www.istat.it/english/ Archived 2009-12-07 at the Wayback Machine.
Մուռու (գյուղ, Սիմեռու շրջան)

Մուռու (էստ․՝ Muru), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆերդինանդ (մուլտֆիլմ)

Ֆերդինանդ, ամերիկական լիամետրաժ կատարերգական համակարգչային անիմացիոն ֆիլմ։ Մուլտֆիլը հիմնված է Մանրո Լիֆի «Ֆերդինանդի պատմությունը» գրքի վրա։ Մուլտֆիլմն արտադրված է «Blue Sky Studios»  ստուդիայի և «20th Century Fox» ընկերության կողմից։ Համաշխարհային պրեմիերան կայացավ 2017 թվականի դեկտեմբերի 13-ին, իսկ Ռուսաստանում՝ 2017 թվականի դեկտեմբերի 21-ին։


== Սյուժե ==
Երբեմն կյանքում լինում է նման անարդարություն․ աշխարհի ամենախաղաղասեր ցուլը մանկությունից նախընտրում էր նստել ծառի տակ և ծաղիկներից հոտ քաշել, այլ ոչ թե՝ վազել կամ ուրիշ ցլերի հետ մենամարտել։ Սակայն նա ընկավ ծիծաղելի իրավիճակի մեջ` նրան սխալմամբ ընտրեցին որպես ցուլերից ամենամեծը, ամենաարագը, ամենավայրին՝ Մադրիդում կայանալիք ցլամարտին մասնակցելու համար։


== Դերերում ==
Ջոն Սինա — Ֆերդինանդ
Բոբի Կաննավալե — Վելիանտ
Ջինա Ռոդրիգես — Ունա
Դժերջոր Կարմակլ — Պակո
Ռաուլ Էսպարզա — Մոռենո
Կեյտ Մակինոն — Լապա
Բորիս Կոջո — Կլաուս
Կարլա Մարտինես — Իզաբելա
Ֆլուլա Բորգ — Հանս
Սէլի Ֆիլիպս — Գրետա
Միգելի Անխել Սիլվեստրե — Էլի Պրիմերո
Դավիտ Դիգոս — Դոս
Գաբրիել Իգլեսլլեսիաս — Կուատրո
Էնթոնի Անդերսոն — Բոնս
Դեյվիդ Տենանտ — Անգուս


== Ծանոթագրություններ ==


== Արտաքին հղումներ ==
Ferdinand(անգլ.) ֆիլմը Internet Movie Database կայքում
Տիկնիկների և խաղալիքների թանգարան (Տաուբերի Ռոտենբուրգ)

Տիկնիկների և խաղալիքների թանգարան, գերմանական և ֆրանսիական խաղալիքներին նվիրված թանգարան։ Թանգարանը տեղակայված է Գերմանիայի Տաուբերեի Ռոտենբուրգ քաղաքում՝ Hofbronnengasse 13 հասցեում։


== Պատմություն ==
Տիկնիկների և խաղալիքների թանգարանը բացվել է 1984 թվականին Գերմանիայի Տաուբերեի Ռոտենբուրգ քաղաքում։ Այս իրադարձությանը նախորդել է 30 տարիների ընթացքում հավաքած խաղալիքներից կոլեկցիա կազմելը։ Թանգարանը տեղակայված է հին, բայց բավականին լավ վերակառուցված միջնադարյան տանը։ Այնտեղ կարելի է տեսնել 800-ից ավելի տիկնիկ, որոնք հավաքվել էին թանգարանի բացմանը նախորդած 20 տարիների ընթացքում։ Թանգարանում ներկայացավծ է Գերմանիայի հին տիկնիկների և խաղալիքների հսկայական հավաքածու, այդ թվում՝ տիկնիկների խոհանոցներ, խանութներ, տիկնիկներԹանգարանի ցուցադրանմուշները թվագրված են 1780 թվականից մինչև 1940 թվականը։ Թանգարանի հարևանությամբ խանութ կա, որտեղ վաճառում են հնաոճ խաղալիքներ և գրքեր։
Թանգարանում ցուցադրանմուշներին հատկացված տարածքը կազմում է 400 մ²։ Ցուցադրությունը նվիրված է այն խաղալիքներին, որոնք ստեղծվել են գերմանացի և ֆրանսիացի վարպետների կողմից, երկու դարերի ընթացքում։
Տիկնիկների և խաղալիքների թանգարանն աշխատում է մարտից դեկտեմբեր ամիսներին՝ առավոտյան ժամը 9:30-ից մինչև 18:00, իսկ հունվարից փետրվար ամիսներին՝ առավոտյան ժամը 11:00-ից մինչև 17:00։
Թանգարանային էքսկուրսիոն այցի շրջանակներում կարող եք ականատես լինել տարատեսակ տիկնիկների, տիկնիկային ներկայացումների, ձեռքով պատրաստված խաղալիքների, տիկնիկների խոհանոցների, կարուսելների, ագարակների։ Թանգարանում տիկնիկների և խաղալիքների ցուցադրությունը ցույց է տալիս, թե ժամանակի ընթացքում ինչպես են փոխվել խաղալիքները և տիկնիկները, ինչպես նաև ներկայացնում է մշակութային և սոցիալ-պատմական տարբեր գործոնների ազդեցությունը վերջիններիս փոփոխության վրա։
Թանգարանի ցուցափեղկերի ցուցադրանմուշները ցույց են տալիս անցյալի պատմական տեսարանները։ Այդ խաղալիքների բազմաթիվ նախկին սեփականատերեր և արտադրողներ մինչ օրս անհայտ են։
Տաուբերեի Ռոտենբուրգի թանգարանը ներառված է «Մեծ և փոքր տիկնիկներ» գրքում ներկայացված «Աշխարհի ամենահետաքրքիր տինիկների թանգարաններ»-ի ցանկի մեջ։
Թանգարանի հեռախոսահամարն է՝ 09861-7330:


== Պատկերասրահ ==

		


== Ծանոթագրություններ ==


== Գրականություն ==
Мудрагель Лидия Куклы большие и маленькие. Копии старинных кукол своими руками. — СПб: Питер, 2014. — 128 с. — ISBN 978-5-496-01066-5
Henrik Bekker Munich and Bavaria Adventure Guide. — Hunter Publishing, 2011.
Միքայել Քոլոյան

Միքայել Քոլոյան (հունիսի 21, 1982(1982-06-21), Երևան, Հայկական ԽՍՀ, ԽՍՀՄ), հայ սպորտսմեն, լողորդ։ Հայաստանի բազմակի չեմպիոն։ Ավելի քան 30 ռեկորդների հեղինակ Հայաստանում։ 2008 և 2012 թվականների Օլիպիական խաղերի մասնակից։ Լավագույն լողորդը Հարավային Կովկասում։ Միջազգային սպորտի վարպետ։


== Կենսագրություն ==
Միքայել Քոլոյանը ծնվել է 1982 թվականի հունիսի 21-ին Երևանում։ 6 տարեկանից սկսել է զբաղվել լողով։ 1990-ականներին, ԽՍՀՄ-ի փլուզման և ղարաբաղյան հակամարտության հետևանքով, նա հեռացավ սպորտից։ Վերադարձել է 1995 թվականին, բայց ոչ լողի, այլ ջրային պոլո։ Մի քանի տարի անց, 1998 թվականից, սկսեց նորից զբաղվել պրոֆեսիոնալ լողով։


== Սպորտային կարիերա ==
Միքայել Քոլոյանը, ով բազմիցս հաղթել է Հայաստանի առաջնություններում, ավելի քան 30 ազգային ռեկորդներ է կատարել։ 2008 թվականին մասնակցել է Պեկինում կայացած Օլիմպիական խաղերին, որտեղ 51.84 վայրկյան արդյունքով, զբաղեցրել է 51-րդ հորիզոնականը։ 2012 թվականին Լոնդոնում կայացած Օլիմպիական խաղերի մասնակից։


== Մրցանակներ ==
Հայաստանի չենպիոն
Հայաստանի ռեկորդակիր
Լավագույն լողորդը Անդրկովկասում


== Ծանոթագրություններ ==
Ենթամնայի պատերազմ

Ենթամնայի պատերազմ (չեխ․՝ Pomlčková válka, սլովակ.՝ Pomlčková vojna), Չեխոսլովակիայի անվանվան վերաբերյալ վեճ չեխական և սլովակական ներկայացուցիչների միջև, տեղի է ունեցել 1989 թվականի «Թավշյա հեղափոխությունից» հետո։


== Պատմություն ==
Թեև 1989 թվականի նոյեմբերին տեղի ունեցավ «Թավշյա հեղափոխությունը», սակայն 1990 թվականի սկզբին երկիրը դեռ կրում էր «Չեխոսլովակիայի Սոցիալիստական Հանրապետություն» («Československá socialistická republika», ČSSR՝ ինչպես չեխերենով, այնպես էլ սլովակերենով)։ Նախագահ Վացլավ Հավելն առաջարկեց անվանից հեռացնել «սոցիալիստական» բառը, բայց սլովակ քաղաքական գործիչներն առաջարկեցին ևս մեկ փոփոխություն, որպեսզի երկրի անվանումը գրվեր ենթամնայով («Չեխո-Սլովակիա»), ինչպես եղել է 1918-1920 և 1938-1939 թվականներին։
1990 թվականի մարտի 29-ին Չեխոսլովակիայի խորհրդարանը որոշեց, որ երկրի անվանումը չեխերենով պետք է լինի առանց գծիկի (չեխ․՝ Československá federativní republika) և գծիկով՝ սլովակերեն (սլովակ.՝ Česko-slovenská federatívna republika)։ Սակայն այդ որոշումը անբավարար համարվեց, և 1990 թվականի ապրիլի 20-ին խորհրդարանը նորից փոխեց երկրի անունը դարձնելով՝ Չեխիայի և Սլովակիայի Դաշնային Հանրապետություն (չեխ․՝ Česká a Slovenská Federativní Republika, սլովակ.՝ Česká a Slovenská Federatívna Republika)։ Ինչպես չեխերենում, այնպես էլ սլովակերենում, արտահայտության միայն առաջին բաղադրիչն է ընդունված գրել մեծատառով, այնպես որ հարց ծագեց, թե արդյո՞ք պետք է մեծատառով գրել «Սլովակիայի» բառը․ այս խնդիրը շրջանցվեց՝ որոշելով մեծատառ գրել բոլոր բաղադրիչները։
Անվանման վերաբերյալ այս վեճը մշակույթով և լեզվով երկու հարազատ ժողովուրդների քիչ նշանակալի առիթներով ազգամիջյան հարաբերությունների բարդացումների  օրինակներից մեկն է։ Անլուծելի հակասությունների կուտակման կառուցողական չլուծումը հանգեցրեց 1993 թվականի երկրի՝ Չեխիա և Սլովակիա բաժանմանը։ Սլովակիայի և Չեխիայի ժամանակակից պետություններում երկու անկախ ազգային պետությունների ձևավորումը դիտարկվում է որպես պատմական անհրաժեշտություն։


== Ծանոթագրություններ ==
Վրացական երազանք

Վրացական երազանք - Ժողովրդավարական Վրաստան (վրաց.՝ ქართული ოცნება–დემოკრატიული საქართველო, կարդացվում է որպես «Քարթուլի օցնեբա — Դեմոկրիատուլի Սաքարթվելո»), ձախակողմյան քաղաքական կուսակցություն Վրաստանում։ Հիմնվել է 2012 թ-ի ապրիլի 21-ին բիզնեսմեն Բիձինա Իվանաշվիլու կողմից։
Վրաստանի 2012 թ. խորհրդարանական ընտրություններում մրցակցում էր «Միացյալ ազգային շարժում» կուսակցության հետ։ Ընտրությունների արդյունքների համաձայն՝ «Վրացական երազանք — Ժողովրդավարական Վրաստան» կուսակցությունը հաղթեց ընտրություններում և Վրաստանի խորհրդարանում ստացավ տեղերի 50%-ից ավելին։


== Ծանոթագրություններ ==
(4903) Իչիկավա

(4903) Իչիկավա (անգլ.՝ Ichikawa), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 20-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 3,156185 ա. մ., առավելագույնը մոտենում է 2,5904 ա. մ. հեռավորության վրա և հեռանում 3,722 ա. մ.։ Արեգակի շուրջ մեկ ամբողջական պտույտ է կատարում 2048,06 երկրային օրվա ընթացքում, իր ուղեծրով շարժվելով միջինում 0,175776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4903) Իչիկավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրայունգ-Գրաֆենաու (շրջան)

Ֆրայունգ-Գրաֆենաու  (գերմ.՝ Landkreis Freyung-Grafenau), շրջան Գերմանիայում։ Շրջկենտրոնն է Ֆրայունգ քաղաքը։ Զբաղեցնում է 984,21 կմ2։ Բնակչությունը՝ 82 363 մարդ։ Բնակչության խտությունը՝ 84 մարդ/կմ2։
Շրջանի պաշտոնական կոդը՝ 09 2 72։ Շրջանում 25 համայնք կա։ 


== Ծանոթագրություններ ==
Երկրի աղը

«Երկրի աղը», Վիմ Վանդերսի ու Ժուլիանու Ռիբեյրու Սալգադուի վավերագրական ֆիլմը բրազիլացի լուսանկարիչ Սեբաստյան Սալգադուի մասին։ Էկրան է բարձրացել 2015 թվականին։ Պրեմիերան կայացել է 2014 թվականին Կաննի կինոփառատոնում։ Ցուցադրվել է նաև Մոսկվայի միջազգային կինոփառատոնում 2014 թվականի հունիսի 22-ին։


== Սյուժե ==
Ֆիլմը նվիրված է լուսանկարիչ Սեբաստյան Սալգադուին, որի որդին՝ Ժուլիանուն, կինոնկարի համահեղինակ ռեժիսորներից մեկն է։ Ֆիլմի սյուժեն կառուցված է Սալգադուի ու իր ընտանիքի հարաբերությունների շուրջը, որ ներկայացվում են նրա աշխատանքի համատեքստում, երբ Սալգադուն իր լուսանկարներով փորձում է իմաստավորել ժամանակակից աշխարհի ու տարբեր ժողովուրդների կենսակերպի սոցիալական-քաղաքական ցնցումներնը։


== Մրցանակներ և անվանակարգեր ==
2014 - արժանացել է Կաննի կինոփառատոնի երեք մրցանակի՝ «Հատուկ հայացք» ծրագրի ժյուրիի հատուկ մրցանակ, էկումենյան ժյուրիի հատուկ հիշատակում, հատուկ հիշատակում Ֆրանսուա Շալեի անվան մրցանակի շրջանակներում,
2014 - արժանացել է Հանդիսատեսի համակրանք մրցանակ Սան Սեբաստյանի կինոփառատոնում,
2015 - ներկայացվել է «Օսկար» մրցանակի լավագույն վավերագրական լիամետրաժ ֆիլմ անվանակարգում,
2015 - արժանացել է «Սեզար» մրցանակի լավագույն վավերագրական ֆիլմ անվանակարգում,
2015 - ներկայացվել է «Գոյա» մրցանակի Եվրոպական լավագույն ֆիլմ անվանակարգում,
2015 - ներկայացվել է «Դավիդ դի Դոնատելլո» մրցանակի որպես արտասահմանյան լավագույն ֆիլմ,
2015 - ներկայացվել է Եվրոպական կինոակադեմիայի մրցանակի «Հանդիսատեսի ընտրություն» կատեգորիայում,
2015 - ներկայացվել է «Անկախ ոգի» մրցանակի որպես լավագույն վավերագրական ֆիլմ։


== Ծանոթագրություններ ==


== Արտաքին հղումներ ==
«Երկրի աղը»(անգլ.) ֆիլմը Internet Movie Database կայքում 
««Երկրի աղը»»(անգլ.) ֆիլմը Allmovie կայքում:
«Երկրի աղը» Box Office Mojo կայքում
Ագրոքիմիական ծառայություն

Ագրոքիմիական ծառայություն, գյուղատնտեսության ագրոքիմիական սպասարկումն ապահովող կազմակերպություն։
Խնդիրներն են հանքային պարարտանյութերի և այլ քիմիական նյութերի արդյունավետ կիրառման գիտնականորեն հիմնավորված հանձնարարականների մշակումը, հողի ագրոքիմիական քարտեզագրումը, տնտեսության՝ հանքային պարարտանյութերի պահանջի սահմանումը, դրանց կիրառման վերահսկողությունը, ագրոքիմիական գիտելիքների պրոպագանդումը։
Հայաստանում ագրոքիմիական ծառայությունը ստեղծվել է 1964 թվականին, ՀԽՍՀ գյուղատնտեսության մինիստրության հողագիտության և ագրոքիմիայի գիտահետազոտական ինստիտուտին առընթեր։
Վասիլևո (գյուղ, Կոլոմենսկի շրջան)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Васильево), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսկիսյակովո

Իսկիսյակովո (ռուս.՝ Искисяково, բաշկիրերեն՝ Искисяк), գյուղ Ռուսաստանի, Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլիվինո (գյուղ, Նիկոլաևի շրջան)

Անվան այլ կիրառումների համար տե՛ս՝ Սլիվինո (այլ կիրառումներ)Սլիվինո (ուկրաիներեն՝ Сливине), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Սլիվինո գյուղում բնակվում էր 922 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիմեոն Ջուղայեցի

Սիմեոն Ջուղայեցի (XVI դար, Ջուղա - մահ. անհայտ), միջնադարյան հայ ականավոր փիլիսոփա, քերական, մանկավարժ տաղասաց ու հասարակական գործիչ։


== Կենսագրություն ==
Սիմեոն Ջուղայեցին ծնվել է XVIդարի վերջին՝ պատմական Ջուղա գյուղաքաղաքում։ 1637 թ. Ջուղայեցին գրում է հայոց լեզվի առաջին ամբողջական քերականությունը, որը հայկական դպրոցներում երկար ժամանակ մնում է հայերենի ամենահիմնական դասագիրքը և հետագայում հիմք է դառնում քերականության նոր դասագրքերի համար։


== Աղբյուրներ ==
Ռոբերտ Հենրի

Ռոբերտ Հենրի, իսկական անունը` Ռոբերտ Հենրի Կոզադ (անգլ.՝ Robert Henri հունիսի 24, 1865(1865-06-24)[…], Ցինցինատի, Օհայո, ԱՄՆ - հուլիսի 12, 1929(1929-07-12)[…], Նյու Յորք, Նյու Յորք, ԱՄՆ), ամերիկացի նկարիչ և ուսուցիչ, ռեալիզմի ներկայացուցիչ։ Աղբամանների դպրոցի հիմնադիրներից մեկը։


== Կենսագրություն ==

Ռոբերտ Հենրին ծնվել է անշարժ գույքի` հողատարածքներ վաճառողի ընտանիքում։ Նկարչի հայրը` Կոզադ Ջոն Ջեքսոնը, Օհայոյում ստեղծել է Կոզադեյլ քաղաքը։ 1873 թվականին նրա ընտանիքը տեղափոխվել է Նեբրասկա և այստեղ հիմնել Կոզարդ քաղաքը։

1883 թվականին նկարչի ընտանիքը սկզբից մեկնում է Նյու Յորք, հետո` Անտլանտիկ Սիթի։ 1886 թվականին Ռոբերտ Հենրին ընդունվում է Փենսիլվանիայում գտնվող Գեղարվեստի ակադեմիա։ 1888 թվականին մեկնում է Փարիզ, որտեղ 1889 թվականից մինչև 1891 թվականը ընկած ժամանակաշրջանում այցելել է Ժյուլիանի ակադեմիա և Գեղարվեստի դպրոց։ 1891 թվականին նկարիչը վերադառնում է Փենսիլվանիա, որտեղ դառնում է Ութ նկարիչների խմբի անդամ։ Այս խմբի անդամները դեմ էին պաշտոնական ակադեմիական արվեստին և 1908 թվականին միավորվել  են մի խմբում, որի անունը պատմաբանները հետագայում կնքել են «Աղբամանների դպրոց» (անգլ.՝ Ashcan School):

Այս խմբում են եղել այնպիսի հայտնի նկարիչներ, ինչպիսիք են Դեվիս Ստյուարտը, Արթուր Դոյվը և Ջոզեֆ Ստելան։ Ռոբերտ Հենրին եղել է խմբի առաջատար ներկայացուցիչը։ 1909 թվականին նկարիչը դասավանդել է նյույորքյան Արվեստի դպրոցում, հետագայում բացել է իր սեփական նկարչական դպրոցը, որը գործել է մինչև 1912 թվականը, այս դպրոցում սովորել են Էդվարդ Հոպերը, Ռոքուել Քենտը, Ջորջ Ուեսլի Բելովսը և ուրիշներ։ 1913 թվականին Ռոբերտ Հենրին մասնակցել է հայտնի սկանդալային «Արսենալ» ցուցահանդեսին։ 1915 թվականից մինչև 1928 թվականը դասավանդել է Նյու Յորքի Ուսանող-նկարիչների լիգայում։ Նրա աշակերտները նկարչի խոսքերը հավաքել և ամբողջացրել են «Արվեստի շունչը» գրքում, որը Դեյվիդ Լինչը համարում է իր «Գեղարվեստական աստվածաշունչը»։


== Պատկերասրահ ==

		
		
		
		
		
		
		
		
		
		


== Գրականություն ==
Роберт Генри. Дух искусства. Филадельфия, 1923. ISBN 0-06-430138-9 (վերահրատարկվել է 1984)
Валери Энн Лидс. Мои люди: Портреты Роберта Генри. Орландo, 1994. ISBN 1-880699-03-6
Валери Энн Лидс. Роберт Генри: Дух в живописи. Нью-Йорк, 2005. ISBN 1-931717-15-X
Уильям Иннес Гомер. Роберт Генри и его творчество. Итхака, 1969. ISBN 0-87817-326-9 (վերահրատարակվել է 1988)
Джессика Ф. Николь. Очарование побережием озера Мэн: Роберт Генри и его творчество, 1903—1918. Портленд, 1995. ISBN 0-916857-07-7
Беннард Б. Перлман. Роберт Генри: Жизнь и творчество. «Dover Publications», 1991. ISBN 0-486-26722-9
Валери Энн Лидс. Роберт Генри в Санта-Фе. Нью-Йорк, 1998. ISBN 0-935037-83-7


== Ծանոթագրություններ ==
The Kendrick Academy
Քեթի Գոդբոլդ

Քեթրին Մալիա «Քեթի» Գոդբոլդ (անգլ.՝ Catherine Malia «Cathy» Godbold, սեպտեմբերի 23, 1974(1974-09-23), Ավստրալիա - մայիսի 4, 2018(2018-05-04), Մելբուռն, Ավստրալիա), ավստրալիացի դերասանուհի և երգչուհի։


== Կենսագրություն և կարիերա ==
Քեթրին Մալիա Գոդբոլդը ծնվել է 1974 թվականի սեպտեմբերի 23-ին Ավստրալիայում՝ հեռուստատեսության և ռադիոյի հաղորդավար Ռոզմարի Մարգանի (1937-2017) և նրա առաջին ամուսնու ընտանիքում։ Գոդբոլդի ծնողները ամուսնալուծվել են, երբ նա դեռ երեխա էր, իսկ 1989 թվականին նրա մայրը կրկին ամուսնացել է Ռոս Միտչելի հետ։ Գոդբոլդը ունեցել է երկու եղբայր և երկու քույր՝ Մեթյու, Թիմոթի, Աննաբել, Մելիսա, յոթ զարմիկ և զարմուհի, երբեք ամուսնացած չի եղել և երեխաներ չի ունեցել։
Նա առավել հայտնի էր «Ձիասպորտի ակումբ»–ում Դեբորա Հեյլ Ռեգներիի դերով և Մեգ Բոմանի՝ «Տնից հեռու» ֆիլմում խաղացած դերով։ Իր մոր դերն է խաղացել Գրեմ Քենեդու «Թագավոր» ֆիլմում, որը թողարկվել է Գոդբոլդի լուրջ ախտորոշումից հետո և դարձել է նրա վերջին աշխատանքը կինոյում։
2007 թվականի մայիսին, այն բանից հետո, երբ նրա մասնակցությամբ «Ձիասպորտի ակումբ» հեռուստասերիալը երկարացվել է 3–րդ եթերաշրջանով, Քեթիին ախտորոշվել է ուղեղի քաղցկեղ։ Ուռուցքը հեռացրել են, և նա Մելբուրնի հիվանդանոցում անցել է քիմիաթերապիայի և ճառագայթային թերապիայի կուրս։ Հիվանդության պատճառով նա չի կարողացել շարունակել դերասանական կարիերան։ 2017 թվականի դեկտեմբերին 80-ամյա մայրը՝ Գոդբոլդը, մահացել է քաղցկեղի դեմ 17 տարի պայքարից հետո։ Մոր մահից մեկ ամիս անց՝ 2018 թվականի հունվարին, Գոդբոլդի մոտ կրկին ախտորոշվել է ուղեղի քաղցկեղ, այս անգամ տերմինալ փուլում։ 2018 թվականի ապրիլին Քեթիի մոտ մի շարք լուրջ նոպաներ են տեղի ունեցել, որոնք վերջնականապես վնասել են նրա ուղեղը։ Մի քանի շաբաթ անց՝ 2018 թվականի մայիսի 4-ին, 43-ամյա Քեթին մահացել է ուղեղի քաղցկեղից․ ավելի քան տասը տարի անց այն բանից հետո, երբ առաջին անգամ նրան ախտորոշել էին հիվանդությունը։ Նրա մահը վրա է հասել մոր՝ քաղցկեղից մահանալուց կես տարի անց։


== Ֆիլմագրություն ==


== Ծանոթագրություններ ==
Գոյունբինեսի

Գոյունբինեսի (նաև՝ Կոյունբինասի), գյուղական բնակավայր Ադրբեջանի հանրապետության Եվլախի շրջանում։ Այն ունի 2,695 բնակիչ։


== Ծանոթագրություններ ==
 
Գոյունբինեսի բնակավայրը «GEOnet Names Server» կայքում։
Լուկա Անտոնելլի

Լուկա Անտոնելլի (իտալերեն՝ Luca Antonelli, փետրվարի 11, 1987(1987-02-11), Մոնցա, Լոմբարդիա, Իտալիա), իտալացի ֆուտբոլիստ, «Միլան» ֆուտբոլային ակումբի պաշտպան։ Նրա հայրը՝ Ռոբերտոն, նույնպես ֆուտբոլիստ է։


== Կարիերա ==


=== Ակումբային ===
«Միլան» ֆուտբոլային ակումբում Լուկան իր նորամուը նշել է 2006 թվականի դեկտեմբերի 23-ին, Իտալիայի առաջնության 18-րդ խաղում, ընդդեմ «Ուդինեզե»ի, փոխարինման է դուրս եկել 86-րդ րոպեին, Կլարենսա Զեդորֆայի փոխարեն։
2011 թվականի հունվարի 4-ին երկկողմ բանակցությունների արդյունքում Լուկան Պարմայից գնաց Ջենովա։


=== Ազգային հավաքականում ===
Նորամուտը «սկուադրու ադզուրու» եղել է 2010 թվականի սեպտեմբերի 3-ին, Եվրո 2012-ում ընդդեմ Էստոնիայի, փոխարինման է դուրս եկել 80-րդ րոպեին Անտոնիո Կասսանոյի փոխարեն։


==== Խաղերը և գոլերը Իտալիայի ազգային հավաքականում ====

Վերջնական։ 2 խաղ / 0 գոլ; 2 հաղթանակ, 0 ոչ-ոքի, 0 պարտություն


== Ծանոթագրություններ ==


== Արտաքին հղումներ ==
Պրոֆիլը Чемпионат.com-ում Archived 2016-03-04 at the Wayback Machine.
Պրոֆիլը transfermarkt.com կայքում(անգլ.)
Վավելի վիշապ (արձան)

Վավելի վիշապի արձան (լեհ.՝ Pomnik Smoka Wawelskiego), լեհական դիցաբանության հայտնի Վավելի վիշապին նվիրված հուշարձան Լեհաստանի Կրակով քաղաքում, Վավել բարձունքի ստորոտում՝ Վավելի վիշապի քարանձավի առջև։


== Նկարագրություն ==
Արձանը նախագծել է լեհ քանդակագործ Բրոնիսլավ Խրոմին։ Աշխատանքներն ավարտվել են 1969 թվականին։ Ներկայիս վայրում արձանը տեղադրվել է 1972 թվականին (այս տարեթիվը կրկնվում է նաև այլ աղբյուրներում): Բելովիչը նշում է, որ արձանը ստեղծվել է 1969 թվականին, սակայն մինչև 1972 թվականը չի տեղադրվել իր ներկայիս վայրում։ 6 մետր բարձրություն ունեցող արձանի նյութը բրոնզ է։ Այն տեղադրված է կրաքարի վրա։

Արձանի որոշ վաղ նախագծերում ներառված էր նաև ավելի ավանդական շատրվան։ Ավելի ուշ ներկայացված տարբերակն առաջարկում էր, որ այն պետք է մասնակիորեն ընկղմվի մոտակա Վիստուլա գետի մեջ, սակայն այդ առաջարկը մերժվեց։ Ի վերջո, արձանը նախագծվեց կրակ շնչող վիշապի տեսքով։ 
2010-ական թվականներին արձանն այնպես է արդիականացվել, որ կրակե շունչը կարելի է ուղարկել տեքստային հաղորդագրությամբ (արձանը կարող է կրակ շնչել առնվազն 15 վայրկյան ընդմիջումով): Այս ծառայությունը մեծ տարածում է գտել, և յուրաքանչյուր օր ստացվում է առնվազն 2500 հարցում։ Որպես վառելիք՝ կրակի համար օգտագործվում է բնական գազ։ Առանց որևէ տեքստային հաղորդագրության՝ վիշապի կրակե շունչը տեղի է ունենում մոտ հինգ րոպե ընդմիջումով։
Արձանը նկարագրվում է որպես ժամանակակից Կրակովի «ավանդական» տարր և քաղաքի տուրիստական գրավչությամբ վայր, մասնավորապես երեխաների համար։


== Ծանոթագրություններ ==
(7601) 1994 US1

(7601) 1994 US1, աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,592986 ա. մ., առավելագույնը մոտենում է 2,2343 ա. մ. հեռավորության վրա և հեռանում 2,9517 ա. մ.։ Արեգակի շուրջ մեկ ամբողջական պտույտ է կատարում 1525,1 երկրային օրվա ընթացքում, իր ուղեծրով շարժվելով միջինում 0,23605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7601) 1994 US1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարմրաոտ որոր

Կարմրաոտ որոր (լատ.՝ Chroicocephalus scopulinus), թռչուն որորների ցեղատեսակից։ Սկզբում համարվել է ավստրալիական որորի ցեղատեսակ։
Թռչնի գլուխը, մարմինը և պոչը սպիտակ են, թևերը՝ բաց մոխրագույն։ Ոտքերը և կտուցը կարմիր են։
Բնադրում է Նոր Զելանդիայում։ Եղել է նաև Ավստրալիայում, Կերմադեկ և Լերդ Հաու կղզիներում։
Բազմացման սեզոնը սկսվում է հուլիսից, բնադրման սեզոնը տևում է սեպտեմբերից դեկտեմբեր։ Ձվադրում են ամենաքիչը 2 ձու։ Ինկուբացիոն շրջանը տևում է 22-26 օր, իսկ 28-35 օր հետո նորածին թռչունները սկսում են թռչել։


== Արտաքին հղումներ ==
Distribució i justificació d'estatus en IUCN Redlist
Կառլսոնը վերադարձել է

«Կառլսոնը վերադարձել է» (ռուս.՝ Карлсон вернулся), խորհրդային նկարված մուլտֆիլմ՝ ստեղծված ռեժիսոր Բորիս Ստեպանցևի կողմից։ Աստրիդ Լինդգրենի՝ Կառլսոնի մասին պատմող եռագրության երկրորդ մասի էկրանավորումն է։


== Սյուժե ==
«Մանչուկն ու Կառլսոնը» մուլտֆիլմի շարունակությունում Մանչուկի տանը հայտնվում է տնայի ուսուցչուհի ֆրեկեն Բուկը։ Նա միանգամից դառնում է բնակարանի լիիրավ ղեկավարը։ Մանչուկը դժգոհ է ֆրեկեն Բոկի մշտական արգելքներից և որոշում է վրեժ լուծել։ Մուլտֆիլմում Կառլսոնը ստացվել է գրավիչ, խանդավառ ու շարժուն, առանձնահատուկ զվարճալի ձայնով։


== Ստեղծողներ ==
Սցենարիստ՝ Բորիս Լարին
Ռեժիսոր՝ Բորիս Ստեպանցև
Բեմադրող նկարիչներ՝ Յուրի Բուտիրին, Անատոլի Սավչենկո
Նկարիչներ՝ Իրինա Սվետլիցա, Վերա Խարիտոնովա, Սվետլանա Սկրեբնևա, Օլգա Կիսելյովա, Վ. Գիլյարովա, Զոյա Կրեդուշինսկայա
Օպերատոր՝ Միխայիլ Դրույան
Կոմպոզիտոր՝ Գենադի Գլադկով
Հնչյունային օպերատոր՝ Բորիս Ֆիլչիկով
Մոնտաժող՝ Վ. Տուրուբիներ
Խմբագիր՝ Ռաիսա Ֆրիչինսկայա
Տնօրեն՝ Լյուբով Բուտիրինա
Դերերը հնչյունավորել են՝
Կլարա Ռումյանովա - Մանչուկ / Մանչուկի մայրը
Վասիլի Լիվանով - Կառլսոն / Մանչուկի հայրը / հեռուստահաղորդավար
Ֆաինա Ռանևսկայա - ֆրեկեն Բոկ
Ռաիսա Ֆրիչինսկայա - ֆրեկեն Բոկ (մեկ արտահայտություն մուլտֆիլմի վերջում)


== Հարցազրույց ==


== Տես նաև ==
Մանչուկն ու Կառլսոնը


== Ծանոթագրություններ ==


== Արտաքին հղումներ ==
«Կառլսոնը վերադարձել է»(անգլ.) ֆիլմը Internet Movie Database կայքում
«Կառլսոնը վերադարձել է» մուլտֆիլմը «Անիմատոր.ռու» կայքում
Карлсон, который живёт вечно, Влада Гриневски – Статья на сайте Наш фильм.ру
«Карлсон вернулся» Госкино СССР, 1982 г Archived 2018-10-08 at the Wayback Machine. դիաֆիլմ
Մարիա Պետրոսյան

Մարիա Իսահակի Պետրոսյան (մարտի 25, 1911(1911-03-25), Բաքու, Ռուսական կայսրություն - նոյեմբերի 10, 1971(1971-11-10), Մոսկվա, ԽՍՀՄ), հայ խորհրդային փիլիսոփա։ Փիլիսոփայական գիտությունների դոկտոր (1964 թվականին), պրոֆեսոր (1965 թվականին)։ ՍՄԿԿ անդամ 1940 թվականից։


== Կենսագրություն ==
Ավարտել է Սովետական շինարարության և իրավունքի ադրբեջանական ինստիտուտի իրավաբանական ֆակուլտետը (1932 թվականին)։ 1933 թվականից դասավանդել է Մոսկվայի և Երևանի տարբեր բուհերում։ Ղեկավարել է ՀԿԿ Կենտկոմի դասախոսական խումբը 1942-1944 թվականներին), եղել Արտասահմանյան երկրների հետ մշակութային կապերի հայկական ընկերության վարչության նախագահ (1945-1946 թվականներին), Երևանի Բրյուսովի անվան ռուսաց և օտար լեզուների մանկավարժական ինստիտուտի տնօրեն (1952-1954 թվականներին). Մոսկվայի Ս․ Օրջոնիկիձեի անվան ինժեներատնտեսագիտական ինստիտուտի փիլիսոփայության ամբիոնի վարիչ (1954-1964 թվականներին)։ Հետազոտությունները վերաբերում են փիլիսոփայության պատմության, պատմական մատերիալիզմի ու բարոյագիտության, հատկապես հումանիզմի, անհատի ու հասարակության փոխհարաբերության խնդիրներին։
Հոռոմ (Բասենի գավառ)

Հոռոմ, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա գյուղաքաղաքից 19 կմ հյուսիս-արևելք։ Մտնում էր Վերին Բասենի կազմում։


== Բնակչություն ==
Մինչև 1830 թվականը եղել է հայաբնակ, որտեղ բնակվել են Արևելյան Հայաստանից գաղթած քաղկեդոնական հայերը։ 1830 թվականից այստեղ հաստատվել են քրդեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անդրանիկ Հակոբյան (այլ կիրառումներ)

Անդրանիկ Հակոբյան անվամբ հայտնի են մի քանի անձնավորություններ.

Անդրանիկ Հակոբյան — հայ բռնցքամարտիկ։
Անդրանիկ Հայկի Հակոբյան — ՀՀ պետական գործիչ, ՀՀ Գեղարքունիքի մարզպետի տեղակալ։
Անդրանիկ Հակոբյան — հայ գրող, բանաստեղծ, պետական և հասարակական գործիչ։
Միսովոյ

Միսովոյ (ռուս.՝ Мысовой), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 508 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոռեր

Լոռեր (պարսկերեն՝ لُر‎), իրանալեզու ժողովուրդ, որն ապրում է արևմտյան Իրանում, Զագրոսի լեռներում։ Լոռերի ընդհանուր քանակը գնահատվում է 3-8 մլն։ Իրենցից ներկայացնում են 4 բարեկամական ցեղային խմբեր՝ փիշ–ե կուհա ու փոշտ–ե կուհա Լոռեսթանում և մամասանի ու կուհգիլուե Ֆարսում։ Խոսում են լոռերեն լեզվով, որը պատկանում է հնդեվրոպական լեզուների իրանական խմբի արևմտաիրանական ենթախմբին։ Հավատացյալները դավանում են իսլամի շիա ճյուղը։ Կա վարկած, որ Լոռերը գոյացել են հին էլամական բնակչության և եկվոր հարավիրանական ճյուղի ցեղերից։ Անցյալում հիմնականում ներկայանում էին որպես քոչվոր անասնապահներ։ Այժմ մեծամասնությունը վարում է նստակյաց կյանք։


== Ծանոթագրություններ ==


== Աղբյուրներ ==
http://www.britannica.com/EBchecked/topic/351736/Lur
http://gatchina3000.ru/big/071/753_bolshaya-sovetskaya.htm
Օլխա

Անվան այլ կիրառումների համար տե՛ս՝ Օլխա (այլ կիրառումներ)Օլխա (ռուս.՝ Олха), գյուղ Ռուսաստանի Իրկուտսկի մարզի Շելեխովսկի շրջանի կազմում։
Բնակչությունը 2004 թվականին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատաղ

Մատաղ, Հայ Առաքելական եկեղեցու ավանդույթներից մեկը, որը գալիս է դեռևս հեթանոսական ժամանակներից։ Մատաղը սպանված արու գառ է կամ աքաղաղ, որի նպատակն է ողորմություն տալը։ Հայաստանի շատ շրջաններում, հեթանոսաքրիստոնեական այս ծիսակարգը դեռ ակտիվորեն պահպանվում է՝ եկեղեցու դիմաց ընտրված կենդանու սպանության տեսքով։ Մատաղն իրականացվում է Աստծուց ներում, առողջություն խնդրելու կամ շնորհակալություն հայտնելու համար։ Մարդիկ սովորաբար հավաքվում են մատաղն իրականացնողի տանը, աղոթում և ուտում մատաղի միսը։ Ըստ ավանդության՝ միսը պետք է ուտել մինչև մայրամուտը։


== Ծանոթագրություններ ==


== Արտաքին հղումներ ==
Մատաղի Խորհուրդը
Գևորգ Բ Գառնեցի

Գևորգ Բ Գառնեցի (ծ. թ. անհայտ – 897 թ, Վասպուրական, թաղվել է Ձորավանքում, Կոխպանք գ. մոտ), Ամենայն հայոց կաթողիկոս 877 թվականից։ Նրան նախորդել է Զաքարիա Ա Ձագեցին, հաջորդել՝ Մաշտոց Ա Եղվարդեցին։
Գևորգ Գառնեցին եղել է ժամանակի ամենանշանավոր հոգևորականներից։ Հովհաննես Դրասխանակերտցին նրան ներկայացնում է որպես կաթողիկոսական տան պատվական այր։ Կաթողիկոս կարգվելով Հայոց Աշոտ Բագրատունի Իշխանաց իշխանի աջակցությամբ, իր հերթին սատարել է Աշոտ Բագրատունուն հայոց պետականության վերականգնման ջանքերին։ Ձեռնադրությունը կատարվել է մեծ շուքով Աստվածահայտնության ութերորդ օրը՝ հունվարի 13–ին, կիրակի օրը (ահեկան ամսի 28–ին)։ Գևորգ Բ Գառնեցու կաթողկոսության առաջին կեսը՝ 877–885 թվականները, անցել է խաղաղ և հանդարտ։ Կարգավորել է Արծրունյաց Գրիգոր–Դերենիկ իշխանի և Տարոնի Աշոտ Կյուրոպաղատի հարաբերությունները։ Այս շրջանում քաղկեդոնականության հետ կապված անհամաձայնության խնդիրներ են ծագում Գևորգ Բ Գառնեցու և Մաշտոց վարդապետի միջև, որն ավարտվում է կաթողիկոսի կողմից սպառնացող նզովքով։ Գևորգ Բ Գառնեցին, սատարելով Աշոտ Բագրատունուն, մի քանի նախարարների նախաձեռնությամբ Արաբական խալիֆայության առջև բարձրացրել է հայկական պետականության վերականգման հարցը։ 885 թվականին Երազգավորսում Հայոց թագավոր է օծել Աշոտ Բագրատունուն (Աշոտ Ա)։ Օրհնել է նաև Բյուզանդիայի կայսր Բարսեղ l–ի ուղարկած թագը։
Աշոտ l–ի մահվան նախօրյակին, նրա իսկ հանձնարարությամբ, Գևորգ Բ Գառնեցուն են հանձնվում արծաթ և ոսկի՝ տնանկներին և աղքատներին բաժանելու համար։ ՝ 890 թվականին թագավոր է օծել նրա որդուն՝ Սմբատ Ա Բագրատունուն։ 894 թվականին Դվինում տեղի է ունենում ավերիչ երկրաշարժ, և հայրապետանոցը ժամանակավորապես տեղափոխվել է Զվարթնոց։ Նույն թվականին Դողսի ճակատամարտի նախօրյակին՝ Ատրպատականի ամիրա Աֆշինը ձերբակալել է հաշտության առաջարկով իր մոտ եկած Գևորգ Բ Գառնեցուն։ Երկու ամիս Փայտակարանում մնալուց հետո Աղվանից իշխան Համամի միջնորդությամբ ազատվել է՝ փրկագին վճարելով։ Գևորգ Բ Գառնեցին պահպանել է Հայաստանի ներքին խաղաղությունը՝ վերջ տալով խառնակություններին։ Նա կարգավորել է Վասպուրականի Արծրունիների ու Տարոնի Բագրատունիների գժտությունները, ինչպես նաև Սմբատ Ա Բագրատունու և նրա հորեղբայր Աբասի միջև վեճերը։ 
Թաղվել է Ձորովանքում (հետագայում Սալնապատի Ս. Գրիգորի վանք), որտեղ պահվում էին Գրիգոր Լուսավորչի գավազանը և շարժական սեղանը։


== Արտաքին հղումներ ==
Գևորգ Բ Գառնեցու մասին Լուսամուտի կայքում Archived 2010-11-26 at the Wayback Machine.

{{Կաթողիկոսներ}ծ
Շչյոկինսկոե (գյուղ, Կոնոտոպի շրջան)

Շչյոկինսկոե (ուկրաիներեն՝ Щекинське), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Շչյոկինսկոե գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զամոշչե (գյուղ, Տրետյակովսկոե գյուղական բնակավայր)

Անվան այլ կիրառումների համար տե՛ս՝ ԶամոշչեԶամոշչե (ռուս.՝ Замощье), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկխոսություն

Երկխոսություն, դիալոգ (հուն․՝ δίάλόγος - զրույց, խոսակցություն), խոսակցություն երկու անձանց միջն։ Երկխոսության յուրաքանչյուր արտահայտություն ուղղված է խոսակցին ի հարցումն կամ ի պատասխան։
Գրականության մեջ երկխոսությունը կերպարի բնութագրման միջոցներից է, թատերգական ժանրերում՝ խոսքի հիմնական ձևը, որը ներկայացման մեջ դառնում է բեմական իրադրությունների հիմք։ Բեմական երկխոսության մեջ խոսքի իմաստը որոշվում է նաև անխոս բեմավիճակներով։ Երկխոսությունը նաև գրական-փիլիսոփայական ժանր է․ փիլիսոփայական որոշ երկեր գրվել են երկխոսության ձևով։
Ուղղակի խոսքի դրսևորման ամենատարածված ձևը երկխոսությունն է,հարց ու պատսխան,մտքերի փոխանակումն ու պրզաբանումը։
Ուղղակի և անուղղակի խոսքի գործառության ամենալայն շրջանակը առօրյա խոսքն է։Առօրյա կյանքում մարդկանց փոխադարձ  շփումը կայանում է նախ և առաջ զրույցի միջոցով,իսկ զրույցը ոչ այլ ինչ է,եթե ոչ մարդկանց միջև մտքերի փոխանակություն,խոսակցություն կամ երկխոսություն։
Երկխոսությունը  իրականանում է  նվազագույնը երկու անձանց միջև և ենթարկվում է սկբնամաս, հիմնամաս,ավարտ ։
Լան Լան

Լան Լան (անգլ.՝ Lang Lang, հունիսի 14, 1982(1982-06-14)[…], Շենյան, Չինաստան), չինական ծագմամբ ամերիկացի դաշնակահար։


== Կենսագրություն ==
Լան Լանը ծնվել է Չինաստանի Շենյան քաղաքում, ունի մանջուրական արմատներ։ Հայրը՝ Հոժենը (չինարեն՝ 郎国任), երաժիշտ է (էրհու)։ Երկու տարեկանում Լանը դիտել է «Թոմն ու Ջերին» մուլտֆիլմերի շարքի «The Cat Concerto» դրվագը, որտեղ հնչում է Ֆերենց Լիստի «Հունգարական ռապսոդիա №2» ստեղծագործությունը։ Լան Լանի խոսքերով՝ դա իր առաջին պայմանագիրն էր արևմտյան երաժշտության հետ, որից հետո նրա մեջ ցանկություն է առաջացել դաշնամուր նվագել։ Երեք տարեկանում սկսել է սովորել, իսկ արդեն հինգ տարեկանում Լանը առաջին տեղն է զբաղեցրել Շենյանում կայացած դաշնամուրային մրցույթում։ Այդ ժամանակ էլ տվել է իր առաջին մենահամերգը։ 1997 թվականին Լանի ընտանիքը տեղափոխվել է ԱՄՆ, որտեղ էլ երաժիշտը ներկայումս ապրում է։


== Լան Լանի երաժշտական միջազգային հիմնադրամ ==
Լան Լանն իր առաքելությունն է հռչակել մասսայականացնել դասական երաժշտությունը աշխարհում՝ հատուկ շեշտ դնելով երեխաների և պատանի երաժիշտների ուսուցմանը։ «Financial Times»-ը նշել է, որ Լան Լանը «խանդավառությամբ է իր ջանքերը ներդնում դասական երաժշտության հանրամատչելիությունը մեծացնելու մեջ։
2008 թվականի հոկտեմբերին Նյու Յորքում Լան Լանը «Գրեմմի»-ի և «ՅՈՒՆԻՍԵՖ»-ի աջակցությամբ սկսել է Միջազգային երաժշտական անվանական հիմնադրամի գործունեությունը։ Այդ հիմնադրամը ստեղծվել է դասական երաժշտությունը խորությամբ ընկալելու և դրանից հաճույք ստանալու միջոցով երեխաների կյանքը հարստացնելու, ինչպես նաև երաժիշտների հաջորդ սերունդներին ֆինանսապես աջակցելու նպատակով։ 2009 թվականի մայիսին Լան Լանը իր հիմնադրամի երեք աշակերտների՝ Չերլի Լյուի, Աննա Լարսենի և Դերեք Վանի (8-10 տարեկան) հետ միասին հանդես է եկել Օփրա Ուինֆրիի շոուի ժամանակ։


== Ձայնագրություններ ==

2002 - Klavierkonzert 3 & Etüden
2004 - Lang Lang Live At Carnegie Hall (Re-Release: 2008)
2006 - «Memory»
2006 - «Dragon Songs»
2008 - «Dreams of China»
2008 - «Time For Dreams»
2010 - «Lang Lang - Live in Vienna»
2011 - "Liszt - My piano hero"
2014 - "The Mozart Album"
2015 - "Lang Lang in Paris"
2016 - "Best of Lang Lang"
2016 - "The Chopin Album"
2016 - "New York Rhapsody"
2017 - "Romance" 


== Մրցանակներ և ձեռքբերումներ ==
2004 - Լան Լանը ընտրվել է «Յունիսեֆ»-ի բարի կամքի միջազգային դեսպան։
2008 - ԱՄՆ-ի արվեստի և գիտության ազգային ակադեմիան Լան Լանին ընտրել է որպես իր մշակույթի դեսպան Չինաստանում։
2009 - «Time» ամսագիրը դաշնակահարին ներառել է «Time 100»-ում՝ տարվա հարյուր ամենաազդեցիկ մարդկանց ցանկում։
Ներառված է «Gramophone» ամսագրի փառքի սրահում։


== Ծանոթագրություններ ==


== Գրականություն ==
Lang Lang (2008)։ Journey of a thousand miles: my story (1st ed.)։ New York: Spiegel & Grau։ ISBN 9780385524568։ OCLC 179834007 
Lang, Lang: "Lang Lang: playing with flying keys", Lang Lang with Michael French, introduction by Daniel Barenboim, New York: Delacorte Press, 2008, 215 p. 978-0-385-73578-0
Wu, Grace: "Lang Lang", Cheng & Tsui Co, 2010, 93 p. 0-88727-758-6


== Արտաքին հղումներ ==
Լան Լանի Երաժշտական միջազգային հիմնադրամի պաշտոնական կայք
Լան Լանը NPR Music-ում
Փաստագրական ֆիլմ Archived 2018-07-25 at the Wayback Machine.
Ալեքսանդրովկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ԱլեքսանդրովկաԱլեքսանդրովկա (ուկրաիներեն՝ Олександрівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Ալեքսանդրովկա գյուղում բնակվում էր 830 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)